ใน พ.ร.บ. ความผิดทางละเมิดของเจ้าหน้าที่ พ.ศ. 2539 กรณีเจ้าหน้าที่ของรัฐไม่สังกัดหน่วยงานใด ไปทำละเมิด หน่วยงานใดจะต้องรับผิดชอบการกระทำของเจ้าหน้าที่
A. หน่วยงานที่เป็นของรัฐ
B. กระทรวงการคลัง
C. สำนักนายกรัฐมนตรี
D. หน่วยงานต้นสังกัดของผู้ที่กระทำละเมิด
ข้อที่ถูกต้องได้แก่ B.  เพราะว่า เพราะใน พ.ร.บ. ความผิดทางละเมิดของเจ้าหน้าที่ พ.ศ. 2539 กรณีเจ้าหน้าที่ของรัฐไม่สังกัดหน่วยงานใด ไปทำละเมิดขึ้น กระทรวงการคลังจะต้องรับผิดชอบการกระทำของเจ้าหน้าที่

พ.ร.บ. ความผิดทางละเมิดของเจ้าหน้าที่ พ.ศ. 2539


1. กฎหมายหรือระเบียบที่มีผลบังคับใช้ใน พ.ศ. 2539 มี พ.ร.บ. วิธีปฏิบัติราชการทางปกครอง พ.ศ. 2539 , พ.ร.บ. ความรับผิดทางละเมิดของเจ้าหน้าที่ พ.ศ. 2539 , ระเบียบสำนักนายกรัฐมนตรี ว่าด้วยการรับฟังความคิดเห็นสาธารณโดยวิธีประชาพิจารณ์ พ.ศ. 2539

2. กรณีเกิดความเสียหายต่อทรัพย์สินโดยเจ้าหน้าที่ของรัฐเป็นผู้กระทำในขณะปฏิบัติหน้าที่ สามารถฟ้องต่อผู้กระทำการละเมิด หรือหน่วยงานต้นสังกัดของผู้ที่กระทำละเมิด

3. กรณีเจ้าหน้าที่ของรัฐไม่สังกัดหน่วยงานใด ไปทำละเมิดขึ้น กระทรวงการคลังจะต้องรับผิดชอบการกระทำของเจ้าหน้าที่

4. หน่วยงานของรัฐตาม พ.ร.บ.ความผิดทางละเมิดของเจ้าหน้าที่ พ.ศ. 2539 ได้แก่ กระทรวง จังหวัด เทศบาล หรือหน่วยงานที่เป็นของรัฐ

5. กรณีผู้ที่เสียหายจากการกระทำละเมิดของเจ้าหน้าที่ไม่สามารถฟ้องหน่วยงานของรัฐได้ ในกรณีการกระทำนั้นไม่ได้อยู่ในหน้าที่

6. กรณีที่เจ้าหน้าที่ของรัฐผู้ถูกละเมิด ต้องชดใช้ค่าสินไหมทดแทนแก่หน่วยงานของรัฐที่ได้รับผิดชอบใช้ค่าสินไหมทดแทนแก่ผู้เสียหาย ในกรณีที่เจ้าหน้าที่ได้กระทำการละเมิดด้วยความจงใจ

7. การที่หน่วยงานของรัฐ จะใช้สิทธิเรียกให้เจ้าหน้าที่ผู้ทำละเมิดชดใช้ค่าสินไหมทดแทน จะต้องคำนึงถึงความร้ายแรงแห่งการกระทำ ความเสียหายที่เกิดขึ้น ความเป็นธรรม เป็นเกณฑ์ในการเรียกให้ชดใช้ค่าสินไหมทดแทน

8. หลักการลูกหนี้ร่วม มิให้นำมาบังคับใช้กับเจ้าหน้าที่ที่ทำละเมิด ในกรณีที่การละเมิดเกิดจากเจ้าหน้าที่หลายคน

9. เมื่อหน่วยงานของรัฐได้ชดใช้ค่าสินไหมทดแทนแก่ผู้เสียหายแล้ว หน่วยงานของรัฐมีสิทธิที่จะเรียกให้เจ้าหน้าที่ผู้ทำละเมิดชดใช้ค่าเสียหายแก่ตนภายใน 1 ปี นับแต่วันที่หน่วยงานของรัฐได้ใช้ค่าสินไหมทดแทนแก่ผู้เสียหาย

10. หากเจ้าหน้าที่ของรัฐ กระทำการละเมิดต่อหน่วยงานของรัฐซึ่งตนสังกัดอยู่ และการละเมิดข้างต้นมิได้เกิดจากการปฏิบัติหน้าที่ กรณีดังกล่าวจะต้องดำเนินการตามประมวลกฎหมายแพ่งและพานิชย์

11. กรณีที่หน่วยงานของรัฐ เห็นว่าเจ้าหน้าที่ทำการละเมิดไม่ต้องรับผิดชดใช้ค่าสินไหมทดแทน แต่กระทรวงการคลังตรวจสอบแล้วเห็นว่าต้องรับผิด เมื่อเกิดกรณีเช่นนี้ให้หน่วยงานของรัฐทำตามความเห็นของกระทรวงการคลัง

12. เมื่อผู้เสียหายจากการทำละเมิดของเจ้าหน้าที่ได้ยื่นคำขอต่อหน่วยงานของรัฐ ให้พิจารณาชดใช้ค่าเสียหาย หากหน่วยงานของรัฐมีคำสั่งออกมาแล้ว แต่ผู้เสียหายไม่พอใจ ให้ฟ้องศาลปกครอง

13. ในกรณียื่นฟ้องศาลปกครองผู้เสียหายจะต้องดำเนินการภายใน 90 วันนับแต่วันที่ได้รับแจ้งผลการวินิจฉัย

14. เมื่อผู้เสียหายจากการทำละเมิดของเจ้าหน้าที่ได้ยื่นคำขอต่อหน่วยงานของรัฐ ให้พิจารณาชดใช้ค่าเสียหายหน่วยงานของรัฐจะต้องพิจารณาให้แล้วเสร็จภายใน 180 วัน

15. หากหน่วยงานของรัฐมาสามารถพิจารณาให้แล้วเสร็จภายในระยะเวลาที่กำหนดได้ จะต้องขออนุมัติขยายเวลาต่อ รัฐมนตรีเจ้าสังกัด

16. นายกรัฐมนตรี เป็นผู้รักษาการตาม พ.ร.บ.ความผิดทางละเมิดของเจ้าหน้าที่ พ.ศ. 2539

17. ความเสียหาย ตามระเบียบสำนักนายกรัฐมนตรี ว่าด้วยหลักเกณฑ์การปฏิบัติเกี่ยวกับความผิดทางละเมิดของเจ้าหน้าที่ พ.ศ.2539 ได้แก่ ความเสียหายที่เกิดจากการกระทำละเมิดของเจ้าหน้าที่ต่อทรัพย์สินของรัฐ ความเสียหายที่เกิดจากการทำละเมิดของเจ้าหน้าที่ต่อทรัพย์สินของเอกชน

18. เมื่อเกิดความเสียหายขึ้นแก่หน่วยงานของรัฐ ตามระเบียบสำนักนายกรัฐมนตรี ว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ.2539 ให้แจ้งต่อผู้บังคับบัญชาโดยไม่ชักช้า

19. หัวหน้าส่วนราชการสามารถแต่งตั้งคณะกรรมการตรวจสอบข้อเท็จจริงความผิดทางละเมิดได้ 4 คน
กฎหมายปกครองว่าด้วยความรับผิดทางละเมิดของเจ้าหน้าที่